Ντέρμπι Δόξας Δράμας - Καβάλας

Ως **Ντέρμπι Δόξας Δράμας - Καβάλας** αναφέρεται η αθλητική αναμέτρηση ανάμεσα στις ομάδες της Δόξας Δράμας και του Α.Ο. Καβάλα, κατά κύριο λόγο στο ποδόσφαιρο.

## Γενική περιγραφή

### Ίδρυση των συλλόγων

#### Δόξα Δράμας
Μετά τη λήξη του Α΄ Παγκόσμιου Πόλεμου, το φθινόπωρο του 1918, μια μονάδα Άγγλων στρατιωτών στρατοπέδευσε για λίγες μέρες στην πόλη της Δράμας. Ο καιρός για αυτούς ήταν γλυκός και η φιλοξενία των ντόπιων πρωτόγνωρη στα μάτια τους. Οι στρατιώτες απαλλαγμένοι από διάφορες μέριμνες, έπαιζαν τα απογεύματα ένα καινούργιο παιχνίδι, το ποδόσφαιρο. Πολλές φορές μάλιστα, τις ενδεκάδες τους συμπλήρωναν τα ελληνόπουλα, τα οποία όχι μόνο ήταν εντυπωσιασμένα από το παιχνίδι, αλλά παράλληλα τα ενθουσίαζαν το πάθος των Άγγλων στρατιωτών.

Έτσι, δεν άργησαν και τα ελληνόπουλα να συγκροτήσουν τις πρώτες συνοικιακές ομάδες στην πόλη, χρησιμοποιώντας αυτοσχέδιες μπάλες φτιαγμένες από κουρελόπανα. Σχεδόν αμέσως ιδρύθηκε στη Δράμα ο πρώτος οργανωμένος σύλλογος με την ονομασία «**Πηλεύς**», με ιδρυτικά στελέχη τους Αντώνη Κόκκινο, Γιάννη Σιμόπουλο, Χρήστο Κωνσταντινίδη, Δημήτρη Τζήμα, Αχιλλέα Βαγενά, Φιλ. Αναγνώστου, Γιώργο Αθανασιάδη και τους αδερφούς Περβανά. Όμως, μετά από μόλις ένα χρόνο, την άνοιξη του 1919, αποφασίστηκε η διεύρυνση των στελεχών του συλλόγου με τους Παπαλούση, Φέσσα, Καπανίκη, Πολυχρονίδη και Πεντζίκη. Τότε η ονομασία άλλαξε σε «**Σύλλογος Σωματικής Αγωγής η Δόξα**».

Η Δόξα σύντομα απέκτησε τις πρώτες ποδοσφαιρικές μπάλες και τις πρώτες ομοιόμορφες ασπρόμαυρες φανέλες με αρχικό έμβλημα της ομάδας το τριφύλλι. Σε κάθε φύλλο του τριφυλλιού ήταν γραμμένο ένα γράμμα από τα αρχικά Γ.Σ.Δ., ακρωνύμιο των λέξεων **Γυμναστικός Σύλλογος Δράμας**. Κατά μία εκδοχή, το μαύρο χρώμα επιλέχθηκε εις ένδειξη πένθους για τα θύματα της περιοχής από τις εμπόλεμες περιόδους που προηγήθηκαν, ενώ ένας θρύλος τα συνέδεσε με το χαμό ενός ποδοσφαιριστή κατά τη διάρκεια ενός αγώνα.

*Αρχίζοντας από τις μαύρες τιμημένες φανέλες, από την ολόσωμη μαύρη φορεσιά, πόσοι άραγε από όλους σας γνωρίζετε ότι αυτά τα μαύρα ρούχα τιμούν εκείνους τους ποδοσφαιριστές της Δόξας που σκοτώθηκαν κατά τον ελληνοβουλγαρικό πόλεμο; "Δεν Ξέρω", μου είπε "ποιοί ήταν εκείνοι οι ποδοσφαιριστές, αλλά τιμούσαμε τα παλικάρια, νιώθοντας μεγάλη περηφάνια φορώντας τα μαύρα. (Συνέντευξη του [[Τάκης Λουκανίδης|Τάκη Λουκανίδη]] στον Χάρη Αλευρόπουλο.)*

#### Α.Ο. Καβάλα
Η συμφωνία για την ίδρυση του συλλόγου επετεύχθη επί δημαρχίας του Κωνσταντίνου Τσολάκη, ο οποίος παρενέβει στη διαδικασία, καθώς υπήρχε δισταγμός από μερικούς ιθύνοντες εκ των τριών σωματείων της πόλης, του Ηρακλή, των Φιλίππων και της Α.Ε.Κ, ενώ στις διαπραγματεύεις εξέφρασαν γνώμη και οι ποδοσφαιριστές, η οποία και εισακούστηκε. Το καταστατικό της ίδρυσης του συλλόγου επικυρώθηκε από το Πρωτοδικείο στις 24 Σεπτεμβρίου 1965, ενώ 5 μέλη από καθένα από τα προηγούμενα τρία σωματεία συγκροτούσαν τη 15μελή διοίκηση του συλλόγου. Εκτός από το ποδόσφαιρο, ο σύλλογος έπειτα δραστηριοποιήθηκε και στο στίβο, στην καλαθοσφαίριση, στην πετοσφάιριση και στην πυγμαχία.

## Έδρες
Το ντέρμπι μεταξύ των δύο ομάδων λαμβάνει χώρα στις έδρες των δύο ομάδων σε Δράμα και Καβάλα.
Η Δόξα Δράμας ως φυσική της έδρα έχει το ιδιόκτητο γήπεδό της, χωρητικότητας 10.000 θεατών, όπου βρίσκεται στην Δράμα, ενώ έδρα της Καβάλας είναι το Δημοτικό Στάδιο Ανθή Καραγιάννη, χωρητικότητας 10.663 θέσεων και το οποίο βρίσκεται στην πόλη της Καβάλας.

## Αναμετρήσεις και στατιστικά
### Εθνικές κατηγορίες

### Αγώνες Κυπέλλου Ελλάδας

### Στατιστικά επίσημων αγώνων

## Σημειώσεις


## Παραπομπές


## Πηγές - Εξωτερικοί σύνδεσμοι
* Στατιστική ποδοσφαίρου.
* Τo ντέρμπι της Ανατολικής Μακεδονίας. 16/11/2023.

Κατηγορία:Ποδοσφαιρικά ντέρμπι στην Ελλάδα
Κατηγορία:Ποδοσφαιρικά παιχνίδια ελληνικών ομάδων
Κατηγορία:Γ.Σ. Δόξα Δράμας
Κατηγορία:ΑΟ Καβάλα
Κατηγορία:Αθλητισμός στη Μακεδονία